ALERTĂ. Cod galben de inundaţii în 9 judeţe. Ce zone sunt vizate.
Hidrologii au emis mai multe avertizări Cod galben de inundații, valabile pe râuri din 9 județe din țară. Alerta este valabilă de la ora 14:00 până la ora 24:00.
Hidrologii au emis, duminică, mai multe avertizări Cod galben de inundații, valabile pe râuri din 9 județe din țară, până la miezul nopții.Duminică între orele 14.30 – 24.00, ca urmare a precipitaţiilor înregistrate, a celor prognozate, cedării apei din stratul de zăpadă în zona înaltă montană şi propagării, se pot produce scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale cotelor de atenție pe râurile mici din bazinul hidrografic Someşul Mic bazin superior amonte S.H. Apahida, judeţul Cluj.În același interval, sunt prognozate depăşiri ale cotelor de atenție pe râurile mici din bazinele hidrografice Crișul Repede – bazin superior și afluenți bazin mijlociu și inferior, Crișul Negru – bazin superior și afluenți bazin mijlociu și inferior, Crișul Alb – bazin superior și afluenți bazin mijlociu și inferior, judeţele Cluj, Bihor, Hunedoara și Arad.Inundații se anunță, de asemenea, între orele 13.50 – 24.00, pe râurile mici din bazinele hidrografice Crasna – bazin superior amonte acumularea Vârșolț și afluenții aferenți aval de acumularea Vârșolț, afluenții mici ai Someșului aferenți sectorului aval S.H. Răstoci, judeţele Sălaj, Maramureș și Satu Mare.Până la ora 19.00, cotele de atenție pot fi depăşite pe râurile mici din bazinele hidrografice: Bega – bazin superior amonte S.H. Făget și afluenții aferenți sectorului aval S.H. Făget – amonte S.H. Remetea, Timiș – afluenții aferenți sectorului aval S.H. Sadova – amonte S.H. Lugoj, Pogăniș – bazin superior amonte S.H. Brebu și afluenții aferenți sectorului aval S.H. Brebu – amonte acumulare Cadar-Duboz, Bârzava – bazin superior și afluenți bazin mijlociu Caraș – bazin superior și afluenți bazin mijlociu, Nera – bazin superior și afluenți bazin mijlociu, judeţele Caraș-Severin și Timiș.